	МИНИСТЕРСТВО НА ВЪТРЕШНИТЕ РАБОТИ


ЗАПОВЕД

№  8121К-15646/15.10.2026 г.

	ОТНОСНО: 
	Обявяване на конкурс за назначаване на държавна служба в МВР


На основание чл. 156, ал. 1, ал. 5 и ал. 6 от Закона за Министерството на вътрешните работи, чл. 5, ал. 1- 4 от Наредба № 8121з-344 от 25 юли 2014 г. за назначаване на държавна служба в МВР и МЗ № 8121з-825/21.05.2026 г. относно определяне на длъжностно лице за упражняване на правомощия по Закона за Министерството на вътрешните работи,

,
ОБЯВЯВАМ:

І. Конкурс за назначаване на държавна служба в Областна дирекция на МВР – Бургас на вакантни изпълнителски длъжности, за които се изисква задължителна първоначална професионална подготовка, както следва:
1. Сектор „Базова научно-техническа лаборатория“
1. 1. Група „Специализирани експертизи“ 


- разузнавач VI - IV степен (ЕКД-химик) - 1 (една) вакантна длъжност;

1.2. Група „Лаборатория и ДНК анализ“ 


- разузнавач VI - IV степен (ЕКД) - 1 (една) вакантна длъжност.
ІІ. Кандидатите за участие в конкурса трябва да са дееспособни физически лица, които отговарят на следните изисквания:

1. Да имат само българско гражданство;

2.
Да не са осъждани за умишлено престъпление от общ характер, независимо от реабилитацията;

3. Да не са привлечени като обвиняеми или да не са подсъдими за умишлено престъпление от общ характер;

4. Специфични изисквания:

4.1. Да не са навършили 41 (четиридесет и една) години към датата на обявяване на конкурса (изискването не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);

4.2. Да притежават висше образование с минимална образователно-квалификационна степен “бакалавър” - съгласно чл. 42, ал. 1, т. 1, б. “б” от Закона за висшето образование;

4.2.1. Области на висшето образование:

4.2.1.1. За длъжността по раздел І. т. 1.1.: области на висшето образование – природни науки, математика и информатика; технически науки.

4.2.1.2. За длъжността по раздел І. т. 1.2.: области на висшето образование – хуманитарни науки; социални, стопански и правни науки; природни науки, математика и информатика; технически науки; аграрни науки и ветеринарна медицина; здравеопазване и спорт; сигурност и отбрана; изкуства.


4.2.2. Професионални направления: 


4.2.2.1. За длъжността по раздел І. т.1.1.: химически науки; химични технологии; материали и материалознание; металургия;

4.2.2.2. За длъжността по раздел І. т.1.2.: филология; право; администрация и управление; икономика, физически науки; химически науки; биологически науки; науки за земята; математика; информатика и компютърни науки; машинно инженерство; електротехника, електроника и автоматика; комуникационна и компютърна техника; енергетика; транспорт, корабоплаване и авиация; материали и материалознание; архитектура, строителство и геодезия; проучване, добив и обработка на полезни изкопаеми; металургия; химични технологии; биотехнологии; хранителни технологии; общо инженерство; ветеринарна медицина; медицина; стоматология; фармация; национална сигурност; военно дело; театрално и филмово изкуство.


4.3. Да имат или да получат разрешение за достъп до класифицирана информация по Закона за защита на класифицираната информация с ниво на сигурност „Поверително“;

4.4. Да отговарят на минималните изисквания за физическа годност, определени в Специализираната методика за изследване на физическата годност на кандидатите за назначаване на държавна служба в МВР, съгласно приложение № 2 от Наредба № 8121з-344/25.07.2014 г.;

4.5.
Да отговарят на минималните изисквания за психологична пригодност, определени в специализираната методика за психологично изследване на кандидатите за назначаване на държавна служба в МВР, съгласно приложение № 3 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;

5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.

ІІІ. Необходими документи и срок за подаването им:

1. В 10 (десет) дневен срок, считано от деня следващ публикуването на обявлението по реда на чл. 156, ал. 6 от Закона за Министерството на вътрешните работи, кандидатите могат да подадат заявление съгласно приложение № 4 към чл. 13, ал. 1 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи. 

Към заявлението се прилагат : 

1.1. Нотариално заверено копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква „в“ от Закона за висшето образование; кандидатите имат задължение да извършват проверка в регистрите за наличието на регистрация на дипломата;

1.2. Документ, удостоверяващ разрешения достъп до класифицирана информация до ниво на сигурност „Поверително“ или съгласие за проучване по Закона за защита на класифицираната информация;

1.3. Други документи, имащи отношение към конкурса.

При подаването на документи личната карта се представя за сверяване.

2. Документите за участие в конкурса да се подават в сектор „Човешки ресурси” на Областна дирекция на МВР - Бургас, адрес: град Бургас, ул. „Христо Ботев” № 46 всеки работен ден от 14.00 ч. до 17.00 ч.;
3. В заявлението по точка III. 1 кандидатът посочва структурата и длъжността, за която кандидатства, като в конкурса се допуска участие само за една длъжност.

4. Не се приемат документи, подадени след срока по т. 1.

5. В срока за подаване на документите за участие в конкурса, кандидатите да се явят пред експертната лекарска комисия за медицинско освидетелстване, съгласно Наредба № 8121з-345 от 25 юли 2014 г. Медицинското освидетелстване може да се извърши в 3-дневен срок от крайната дата за подаване на документи - за кандидати, подали документи в последните три дни от срока или когато е необходимо да се назначат допълнителни медицински прегледи и изследвания.

В същия срок експертната лекарска комисия да изпрати по служебен път медицинските свидетелства на кандидатите до сектор „Човешки ресурси“ при Областна дирекция на МВР – Бургас. 

6. След изтичане на крайния срок за подаване на документите, сектор „Човешки ресурси“ при Областна дирекция на МВР - Бургас да изпрати обобщена справка за набраните кандидати до дирекция „Човешки ресурси” - МВР, до Института по психология - МВР и ЦБПС при Академията на МВР - за проверка валидността на резултати и заключения по чл. 3а (Наредба № 8121з-344 от 25 юли 2014 г.) от изследвания при предходни конкурси.

ІV. Конкурсната процедура да се проведе на следните етапи:

1. На основание чл. 5, ал. 4 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи, с допуснатите до участие кандидати, да се проведе изпит за установяване нивото на специфични знания за изпълнение на длъжността под формата на писмен тест.

1.1. Тематика за длъжността по т. 1.1.:
- Аналитична химия;

- Приготвяне на разтвори;

- Хроматографски анализи;

- Органична и неорганична химия;

-  Масспектрометрия и спектрални методи.

1.2. Тематика за длъжността по т. 1.2.:

- Нуклеинови киселини - ДНК — видове и функции;

- Молекулни механизми на основните генетични процеси - Репликация на ДНК. Основни типове репликация;

- Молекулни механизми на основните генетични процеси - Транскрипция. Генетичен код. Транслация;

- Организация на еукариотния геном. Нива на регулация на генната експресия при еукариотни те клетки - Молекулна биология на гена. Видове геномна ДНК;

- Закономерности на наследствените явления - Алелно състояние на гените; 
1.2.6. Извънхромозомна наследственост - Митохондриална ДНК;

-  Основни методи за изолиране на ДНК:

- Рекомбинантни ДНК технологии - Полимеразна верижна реакция;

- Рекомбинантни ДНК технологии - Видове полимеразна верижна реакция и основни приложения;

- Рекомбинантни ДНК технологии - STR анализ; 

- Рекомбинантни ДНК технологии - Секвениране на ДНК; 

- Основни принципи на капилярната електрофореза. 

1.3. Начин на провеждане - Писмен тест с продължителност - 90 минути и включени 40 броя въпроси.
1.4. Оценяването на теста да се извърши от трима специалисти в областта, определени със заповед на директора на ОД на МВР - Бургас, по предложение на председателя на конкурсната комисия. Оценяването се извършва като всеки верен отговор носи 1 точка.

1.5. Елиминаторен праг - не по-нисък от 30 точки.

1.6. До участие в конкурсната процедура конкурсната комисия допуска кандидатите, преминали елиминаторния праг от теста.

 2. Изследване на физическата годност.

Изследването на физическата годност да се проведе в гр. София, на Спортен комплекс „Раковски“ съгласно таблица № 1 от специализираната методика за изследване на физическата годност на кандидатите за назначаване на държавна служба в МВР, Приложение № 2 към чл. 3, ал. 1, т. 3 от Наредба № 8121з-344 от 25 юли 2014 г., както следва:

Таблица 1

	Точкова

система

за

оценка

 

 
	Тестова батерия

	
	скок

дължина от

място (см)

 

 
	бягане

осморка 4

цикъла (сек)

 

 
	гладко бягане

800 м (мин)

 

 

 
	сгъване и

разгъване

на ръцете

от опора

(бр.)
	изправяне

на трупа от

тилен лег

до седеж

(бр.)

	 
	мъже
	жени
	мъже
	жени
	мъже
	жени
	мъже
	жени
	мъже
	жени

	8
	>= 240
	>= 205
	-
	-
	t <= 3.10
	t <= 3.20
	-
	-
	-
	-

	7
	235
	200
	t <= 16.2
	t <= 16.6
	3.11 - 3.15
	3.21 - 3.25
	>= 55
	-
	-
	>= 55

	6
	230
	195
	16.3
	16.7
	3.16 - 3.20
	3.26 - 3.30
	50
	-
	-
	50

	5
	225
	190
	16.4
	16.8
	3.21 - 3.25
	3.31 - 3.35
	45
	-
	-
	45

	4
	220
	185
	16.5
	16.9
	3.26 - 3.30
	3.36 - 3.40
	40
	-
	-
	40

	3
	215
	180
	16.6
	17.0
	3.31 - 3.35
	3.41 - 3.45
	36
	-
	-
	36

	2
	210
	175
	16.7
	17.1
	3.36 - 3.40
	3.46 - 3.50
	32
	-
	-
	32

	1
	205
	170
	16.8
	17.2
	3.41 - 3.45
	3.51 - 3.55
	30
	-
	-
	30


3. Психологично изследване:

3.1. Тестово изследване с тест за интелигентност, личностни въпросници и други психодиагностични методи;

3.2. Психодиагностично интервю.

Кандидатите, покрили психологичните критерии за съответствие с изискванията за длъжността, установени чрез изследването по т. 2.1, се явяват на психодиагностично интервю.

Кандидатите, непокрили минималните изисквания за длъжността, установени в изследването по т. 2.1, не преминават елиминаторния праг на етапа и не се явяват на психодиагностично интервю.

4. Заключително интервю.

V. Конкурсната процедура да се проведе в срок до 4 (четири) месеца от обявяването на конкурса.

VІ. ОПРЕДЕЛЯМ състав на конкурсната комисия:
………………………………………………………………………………………………………………………………………………………………………………………………………………………………………………………………………………………………………………………

VIІ.
Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на съответните етапи от конкурсната процедура.

VIІI. Областна дирекция на МВР - Бургас да публикува обявление за конкурса по реда на чл. 156, ал. 6 от Закона за МВР.
ІX. Заповедта да се публикува в електронната страница на дирекция „Човешки ресурси” - МВР в интернет и интранет, и се изпрати на структурите по чл. 37 от Закона за МВР за сведение и изпълнение.
ЗА ГЛАВЕН СЕКРЕТАР НА МВР:
Съгласно з-д № 8121з-1153/13.07.2026 г. 

ГЛАВЕН КОМИСАР                   (П)
                                   Любомир Николов

